text: Cyklist død efter ulykke - ramt af to biler
  13 september 2016 kl. 12.58
  En færdselsulykke på Als førte tirsdag morgen til, at en 54-årig mand fra Nordborg afgik ved døden.
  Syd- og Sønderjyllands Politi fik 05.46 anmeldelse om ulykken, der skete lige nord for Guderup på Als.
  KLIK og se mere tv på localeyes.dk.
  - Cyklisten blev ramt af en bil. Han væltede ud på kørebanen og blev derefter ramt af en modkørende bil, oplyser vagtchef ved Syd- og Sønderjyllands Politi, Allan Dalager, til TV SYD.
  Nordborgvej var spærret i begge retninger.
  - Ulykken gav heftige trafikale problemer på grund af trafikken mod Danfoss. Der var i alt tre færdselsuheld i løbet af tre timer. De to efterfølgende uheld var mindre uheld uden alvorlige skader, uddyber vagtchefen.
  De pårørende til den afdøde cyklist er underrettet.
  Status vedr. færdselsuheld på Norborgvej - cyklisten er desværre afgået og de pårørende er underettet. Afspærring ophævet. #politidk
  
  